
140 DR.30.8.2006 

 

 

Apa panduan yang telah disediakan oleh pihak Bomba dan penyelamat itu 
diambil kira dan dipatuhi sepenuhnya supaya peristiwa-peristiwa, tragedi-tragedi 
yang begitu sedih sekali yang telah mengambil nyawa kanak-kanak yang tidak 
berdosa ini tidak lagi diulangi.   

 Marilah kita bersama-sama kita mengadakan kempen-kempen yang 
sedemikian termasuklah Ahli-ahli Yang Berhormat semua supaya orang ramai 
apabila membina rumah mereka walaupun keselamatan dari segi tidak mahu 
dimasuki oleh pencuri itu juga kita berikan prioriti tetapi juga masalah jika berlaku 
kebakaran juga perlu kita berikan perhatian.  Itu sahajalah, Tuan Pengerusi. 

 Tuan Pengerusi: Ahli-ahli Yang Berhormat, masalahnya ialah bahawa 
wang sejumlah RM10,000,000 untuk Maksud B.43 di bawah Kementerian 
Perumahan dan Kerajaan Tempatan jadi sebahagian daripada Jadual hendaklah 
disetujukan. 

 Masalah dikemuka bagi diputuskan, dan disetujukan. 

 Wang sebanyak RM10,000,000 untuk Maksud B.43 diperintahkan jadi 
sebahagian daripada Jadual.  

 
 
Maksud B.44 [Jadual] -  
Maksud P.44 [Anggaran Pembangunan (Tamb.)(Bil.1)2006] -  

 

 Tuan Pengerusi: Kepala B.44 dan Kepala Pembangunan P.44 d bawah 
Kementerian Kebudayaan, Kesenian dan Warisan terbuka untuk di bahas. Ya, 
Yang Berhormat Tanjong. 

8.10 mlm. 

 Tuan Chow Kon Yeow [Tanjong]:  Terima kasih, Tuan Pengerusi. Saya 
ingin merujuk kepada Maksud B.44 berhubung dengan RM35 juta yang 
dikehendaki untuk pelaksanaan program dan aktiviti warisan kebangsaan. Saya 
ingin Yang Berhormat Timbalan Menteri memberitahu Dewan ini setelah diluluskan 
Akta Warisan Kebangsaan pada tahun yang lepas, apakah tindakan yang diambil 
oleh kementerian untuk melaksanakan perkara-perkara yang diperuntukkan dalam 
akta itu termasuk penubuhan majlis, tabung dan juga menyediakan garis panduan 
berhubung dengan penjagaan warisan dan berhubung dengan latihan-latihan yang 
diberikan kepada pihak berkuasa tempatan yang diharapkan untuk melaksanakan 
garis panduan berhubung dengan mengenal pasti bangunan-bangunan yang 
boleh ditakrifkan sebagai warisan mengikut peruntukan akta. 

 Saya nampak di negeri Pulau Pinang khususnya kawasan Georgetown di 
kawasan Parlimen Tanjong ini masih terdapat tindakan-tindakan yang diambil oleh 
tuan-tuan punya untuk mengubahsuaikan bangunan-bangunan yang boleh 
dianggap sebagai bangunan warisan  tetapi nampaknya garis panduan yang dulu 
dipakai oleh Majlis Perbandaran Pulau Pinang tidak mencukupi dan saya rasalah 
sudah sampai masanya satu garis panduan yang tepat dan sejajar dengan 
kehendak masa digubal dengan segera untuk mengawal pembangunan dan 
pemulihan warisan di Bandar Raya Georgetown.  

 



Apa panduan yang telah disediakan oleh pihak Bomba dan penyelamat itu diambil kira dan dipatuhi sepenuhnya supaya peristiwa-peristiwa, tragedi-tragedi yang begitu sedih sekali yang telah mengambil nyawa kanak-kanak yang tidak berdosa ini tidak lagi diulangi. Marilah kita bersama-sama kita mengadakan kempen-kempen yang sedemikian termasuklah Ahli-ahli Yang Berhormat semua supaya orang ramai apabila membina rumah mereka walaupun keselamatan dari segi tidak mahu dimasuki oleh pencuri itu juga kita berikan prioriti tetapi juga masalah jika berlaku kebakaran juga perlu kita berikan perhatian. Itu sahajalah, Tuan Pengerusi. Tuan Pengerusi: Ahli-ahli Yang Berhormat, masalahnya ialah bahawa wang sejumlah RM10,000,000 untuk Maksud B.43 di bawah Kementerian Perumahan dan Kerajaan Tempatan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM10,000,000 untuk Maksud B.43 diperintahkan jadi sebahagian daripada Jadual. Maksud B.44 [Jadual]- Maksud P.44 [Anggaran Pembangunan (Tamb.)(Bil.1)2006]-. Tuan Pengerusi: Kepala B.44 dan Kepala Pembangunan P.44 d bawah Kementerian Kebudayaan, Kesenian dan Warisan terbuka untuk di bahas. Ya, Yang Berhormat Tanjong. 8.10 mlm. Tuan Chow Kon Yeow [Tanjong]: Terima kasih, Tuan Pengerusi. Saya ingin merujuk kepada Maksud B.44 berhubung dengan RM35 juta yang dikehendaki untuk pelaksanaan program dan aktiviti warisan kebangsaan. Saya ingin Yang Berhormat Timbalan Menteri memberitahu Dewan ini setelah diluluskan Akta Warisan Kebangsaan pada tahun yang lepas, apakah tindakan yang diambil oleh kementerian untuk melaksanakan perkara-perkara yang diperuntukkan dalam akta itu termasuk penubuhan majlis, tabung dan juga menyediakan garis panduan berhubung dengan penjagaan warisan dan berhubung dengan latihan-latihan yang diberikan kepada pihak berkuasa tempatan yang diharapkan untuk melaksanakan garis panduan berhubung dengan mengenal pasti bangunan-bangunan yang boleh ditakrifkan sebagai warisan mengikut peruntukan akta. Saya nampak di negeri Pulau Pinang khususnya kawasan Georgetown di kawasan Parlimen Tanjong ini masih terdapat tindakan-tindakan yang diambil oleh tuan-tuan punya untuk mengubahsuaikan bangunan-bangunan yang boleh dianggap sebagai bangunan warisan tetapi nampaknya garis panduan yang dulu dipakai oleh Majlis Perbandaran Pulau Pinang tidak mencukupi dan saya rasalah sudah sampai masanya satu garis panduan yang tepat dan sejajar dengan kehendak masa digubal dengan segera untuk mengawal pembangunan dan pemulihan warisan di Bandar Raya Georgetown.